Pentagonul pregătește atacuri asupra cartelurilor drogurilor, după un ordin dat de Donald Trump. Reacția Mexicului (New York Times)
Președintele american Donald Trump ar fi semnat un ordin secret prin care autorizează Pentagonul să folosească forța militară împotriva cartelurilor de droguri din America Latină, scrie vineri The New York Times, citând surse despre care afirmă că au cunoștință de această decizie, relatează agenția EFE, scrie Agerpres.